ગુજરાતના સાસણગીરમાં વસવાટ કરતા એશિયાટીક સિંહોની આગવી ઓળખ છે જો કે છેલ્લા ત્રણ વર્ષમાં 245 સિંહોના મોત થતા સરકાર ચિંતામાં મુકાઇ ગઇ છે. સિંહોના થતા મોત અંગે આખરે સરકાર મોડેમોડે જાગી હોય તેમ સિંહોના મોત કયા કારણસર થાય છે તેમજ સાવજના મોતને નિયંત્રણ લાવવા સીસીટીવી કેમેરા લગાવવાનો નિર્ણય લીધો છે. આ મહત્વની કામગીરી વર્ષ ૨૦૧૬-૧૭માં પૂર્ણ કરવામાં આવશે. સિંહોના મોતનું ચોક્કસ કારણ જાણવા સરકારે પ્રથમ તબક્કામાં સાસણગીર નેશનલ પાર્કમાં પાંચ સ્થળોએ સીસીટીવી કેમેરા મૂકવાનો નિર્ણય લીધો છે.